CORRESPONDANCE DE FRANCOIS HOTMAN. 237 
XCVIII. 
Nicolas Brulart, sieur de Sillery, à Francois Hotman. 
Envoi dune petite somme d'argent. 
SOLEURRE, 14 juillet 1589. 
Monsieur. J’ay faict délivrer pour vous au sieur Henry Balbany 
cinquante escuz d’or comme vous avez désiré par voz dernières 
lettres, pour response ausquelles je vous diray davantaige que 
Jay tousiours escrit la vérité de mes intentions. Par ma dernière ') 
J'aceusoy les misères du temps, qui m’ostent le moyen de satisfaire 
à vostre désir et au mien, et plaist à Dieu, que mes excuses ne 
fussent si véritables ne sy misérables, vous et moy, je m’asseure, 
en serions plus contans. Je voy, que vous le considérés et recongnois- 
sés assez, puisque vous (vous) contentés de si petite somme, laquelle 
je n’avoy garde de vous offrir, la jugeant esloignée de vostre mé- 
rite; et ce que vous mérités, je ne le puis offrir ne livrer en ce 
temps. Dieu le nous donnera meilleur, s’il luy plaist, comme je 
l’espère de sa justice et bonté. Cependant je vous prie continuer 
voz bons offices selon l’occasion et faire tousiours congnoistre 
vostre vertu comme d'un bon subject en d’un bon Francois. En 
ceste espérance je me recommanderay à voz bonnes graces et prie 
Dieu, monsieur, vous tenir en sa saincte garde. De Soleurre, ce 
14° juillet 1589. 
Je n’ay point receu le pacquet, que vous m’avez recommandé 
par vostre lettre; si vous m’en envoiés, j’essaieray de le faire 
tenir. 
Vostre bien affectionné serviteur, 
N. BRULART. 
1) Voyez la lettre du 26 juin ci-dessus. 
